Nordjyllands Politi advarer mod falske mails, der vil lokke personlige oplysninger ud af internetbrugere.

Flere internetbrugere har henvendt sig til Nordjyllands Politi, efter de har modtaget en mail, der foregiver at være fra bilfirmaet Peugeot. Den falske mail sender brugerne videre til en efterligning af Peugeots officielle hjemmeside, med beskeden om at man har vundet en bil. Man skal blot indtaste sine personlige oplysninger på hjemmesiden. Det skal man ikke gøre, advarer politiet.